Vike kirkeruin

Vike kirkeruin er ruinen etter en av Modums middelalderkirker. Kirken stod ved gården Østre Vike, øst for Vikersund. Den er omtalt som sognekirke i 1456, men antas å ha blitt oppført på 1200-tallet. Kirken ble formodentlig nedlagt omkring reformasjonen, og i Jens Nilssøns visitasskildring fra 1595 er den omtalt som «en steen kircke met spir paa ... øde, och saa gaat som forfalden». Murene stod til utpå 1700-tallet, men senere er de brukt som steinbrudd.

Murene og fundamentene ble avdekket og utgravet i 1969–70 under ledelse av Luce Hinsch. Det ble ved den anledning funnet 92 mynter, de fleste fra 1200-tallet.

Skipet måler omtrent 15 meter x 10 meter utvendig, og koret er omtrent 6,5 meter x 6,5 meter.

Figurer som antas å stamme fra kirken, er å finne i Drammens Museum.

 Referanser 

 Kilder 

 Eksterne lenker 
 Modum kirkelige fellesråd om ruinen
 Terra Buskerud  om ruinen


Kategori:Kirker i Modum
Kategori:Tidligere kirker i Buskerud
Kategori:Kirkeruiner i Norge
Kategori:Kulturminner i Modum